Málverkið af Jóni eftir Bjarna Bjarnason Jón Jónsson í Gvendarhúsi fæddist 30. október 1833 og lést árið 1919 . Jón var sonur Jóns Símonarsonar bónda á sama stað og tók við búi eftir föður sinn . Jón var ævinlega kenndur við Gvendarhús og jafnan nefndur Gamli Jón í Gvendarhúsi . Hann var kvæntur Sesselju Jónsdóttur , f. 1844 d. 1923 , frá Kastala , systur Hannesar lóðs og voru þau Jón og Sesselja barnlaus . Jón þótti um margt sérkennilegur í háttum . Til að mynda tamdi hann hrafn sem varð svo hændur að honum að hann sat jafnan á öxl húsbónda síns . Var bura Jóns ævinlega útdrituð á bakinu eftir hrafninn . Gestrisni þeirra Jóns og Sesselju var einnig annáluð og fór enginn þar frá garði , nema hafa þegið góðgerðir , lútsterkt ketilkaffi og vindil á eftir . Skipti þá engu hvort um var að ræða fullorðna eða börn . Þau hjón voru barnlaus en sérlega barngóð . Margar sögur eru tilgreindar af Jóni og bera flestar með sér að hann hefur bæði verið vel greindur og sömuleiðis orðheppinn . Ég hélt það væri ágirnd Eitt sinn sem oftar kom Jón í Gvendarhúsi inn í Edinborgarbúðina sem var í eigu Gísla J. Johnsens kaupmanns . Svo bar við að kaupmaður var sjálfur í búðinni . Hann tók Jóni af mestu alúð , bauð honum inn fyrir búðarborðið og vildi sýna honum ýmsar vörur í búðinni . Þetta fágæta tækifæri jók á forvitni Jóns svo að hann gerðist alláleitinn um að handleika vörur í hillum , opna skúffur og gægjast í þær svo að kaupmanni fór að þykja nóg um . „ Já , og hvað er svo í þessari skúffu , Gísli minn ? “ spurði Jón og bar sig til að opna hana . „ Það er forvitni , “ sagði kaupmaðurinn og fannst nú Jóni sem mesta alúðin væri horfin úr röddinni . „ Nú , þá hefur mér skjátlast , “ sagði Jón . „ Ég sem hélt að það væri ágirnd . “ Þær þóttu ekki óhreinar þá Öðru sinni var Jón staddur í Edinborgarbúð . Brynjúlfur Sigfússon organisti var þar einnig staddur . Jón bóndi hafði hönd á mörgu sem hann sá eins og fyrri daginn . „ Láttu þetta vera , “ sagði Brynjúlfur organisti , „ þú ert óhreinn á höndunum . “ „ Þær þóttu ekki óhreinar þegar ég greiddi þér atkvæði til þess að vera organisti , “ læddi Jón út úr sér . Fyrirgefðu Gideon minn Eitt sinn varð Jóni í Gvendarhúsi það á að reka handlegginn í stefnið á skipinu Gideon er hann gekk fram hjá því í Hrófunum . Þá varð honum að orði : „ Fyrirgefðu Gideon minn , ekki ætlaði ég að meiða þig . “ Í gamanbrag sem ortur var snemma á síðustu öld , er lýst mannlífi og bæjarbrag í Eyjum á þeim tíma . Þótt liðin sé nær öld síðan bragurinn var ortur , lifir hann enn góðu lífi og er óspart kyrjaður á mannamótum , ekki síst þjóðhátíð . Í einu erindinu kemur Jón í Gvendarhúsi við sögu : Gamli Jón í Gvendarhúsi gekk þar fyrstur inn ,